



	Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20 – pročišćeni tekst), članka 20. Zakona o upravljanju državnom imovinom („Narodne novine“, broj, 52/18, 155/23) i članka 25. Statuta Općine Bukovlje (“Službeni vjesnik Brodsko-posavske županije”, broj 3/18, 4/20 i 10/21) Općinsko vijeće Općine Bukovlje na svojoj 9. sjednici Općinskog vijeća održanoj 27. kolovoza 2026. godine donosi

ODLUKU
o usvajanju Izvješća o provedbi plana upravljanja imovinom
u vlasništvu Općine Bukovlje za 2025. godinu

Članak 1. 
Ovom Odlukom usvaja se Izvješće o provedbi plana upravljanja imovinom u vlasništvu Općine Bukovlje za 2025. godinu kojeg je Općina Bukovlje u obvezi donijeti u skladu s odredbama Zakona o upravljanju državnom imovinom („Narodne novine“ broj 52/18, 155/23), te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Brodsko-posavske županije.
Članak 2.
Izvješće o provedbi Plana upravljanja konceptualno prati strukturu poglavlja godišnjeg plana upravljanja imovinom u vlasništvu Općine Bukovlje, utvrđenih Uredbom o obveznom sadržaju Plana upravljanja imovinom u vlasništvu Republike Hrvatske („Narodne novine“ broj 24/14).
Članak 3.
	Izvješće o provedbi Plana upravljanja imovinom u vlasništvu Općine Bukovlje za 2025. godinu donosi Općinsko vijeće Općine Bukovlje. 
	Izvješće o provedbi plana upravljanja imovinom u vlasništvu Općine Bukovlje za 2025. godinu nalazi se u privitku ove Odluke i čini njezin sastavni dio.

Članak 4.
Ova Odluka stupa na snagu osmi dan od dana objave u „Službenom vjesniku Brodsko-posavske županije“, a objavit će se na službenoj web stranici Općine Bukovlje i dostupna je javnosti u skladu sa odredbama Zakona o pravu na pristup informacijama („Narodne novine“ broj 25/13, 85/15, 69/22).

